Diari Oficial de la Generalitat Valenciana


Sumari del DOGV 4108, del 17-10-2001 (2001/9643)

Notificació de la resolució de 6 de juliol de 2001, del director de l'Àrea de Producte de l'Agència Valenciana de Turisme, dictada en l'expedient de baixa de l'establiment hoteler Hollywood.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4108

Data del DOGV
:   17-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9643


Organisme emissor
:   Agència Valenciana del Turisme

Tipus de document
:   Anunci

Notificació de la resolució de 6 de juliol de 2001, del director de l'Àrea de Producte de l'Agència Valenciana de Turisme, dictada en l'expedient de baixa de l'establiment hoteler Hollywood. [2001/S9643]
  
Per no haver estat possible notificar de forma personal i directa, a l'interessat, la Resolució del director de l'Àrea de Producte de l'Agència Valenciana de Turisme, de data 6 de juliol de 2001, dictada en l'expedient de baixa de l'establiment hoteler Hollywood, procedeix la seua publicació en el Diari Oficial de la Generalitat Valenciana, a efectes del que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 14 de setembre de 2001.- El director de l'Àrea de Producte: Víctor Yepes Piqueras.
  
«Vist l'expedient de baixa de l'establiment hoteler Hollywood, situat a Orpesa, CN 340, km 994,500, l'assignatura d'identificació del qual és HCS-473.
  
Tenint en compte que:
  
Primer
  
Vist l'informe de la Comandància de Lloc de la Guàrdia Civil d'Orpesa en què s'informa que en el km 994,500 de la carretera N-340, terme municipal d'Orpesa (Castelló) hi ha un local donat d'alta com a Hostal Carmen i que es dedica realment a exercir funcions de club de cambreres amb el nom de Club Hollywood.
  
Segon
  
Amb data 2 de gener de 2001, la Inspecció del Servei Territorial de Castelló va visitar l'establiment i va comprovar que en el dia de la data sobre les 15.30 hores aproximadament l'establiment està tancat al públic. A l'exterior s'anuncia com a Club Hollywood i ha sigut retirat el rètol d'hostal que figurava anteriorment.
  
Tercer
  
Amb data 6 de febrer de 2001, es va donar, de conformitat amb l'article 84 de la Llei 30/1992, de 26 de novembre, tràmit d'audiència de baixa pel Servei Territorial de Castelló, a Hasim Alimanovic, titular de l'establiment.
  
Quart
  
Amb data 26 de febrer de 2001 el senyor Hasim Alimanovic, titular de l'establiment, va al·legar bàsicament que el 2 de gener de 2001 l'hostal estava tancat al públic per període vacacional, que els rètols anunciadors d'hostal es van desprendre com a conseqüència d'una tempesta i que l'activitat que s'exerceix en l'establiment és la d'hostalatge.
  
Cinqué
  
Amb dates 17, 18 i 22 de maig del 2001 es van realitzar noves inspeccions a l'establiment comprovant-se que:
  
«El dia 17 sobre les 13.30 hores l'establiment està tancat al públic; per una xicoteta reixa es veu que hi ha dues dones netejant el local. Ens indiquen que està tancat i sol·licitem parlar amb l'amo del local. A través de la reixa citada vam parlar amb el senyor Hasim Alimanovic qui manifesta que el local està tancat perquè estan netejant i que el local està obert les 24 hores. Podem observar que l'entrada del local està habilitada com a bar. El titular ens indica que la recepció de l'hostal està en l'angle oposat, fet que no pot comprovar-se a través de la reixa. A l'exterior del local es publicita com a hostal i com a club amb rètols lluminosos.
  
Sol·licitada informació en el lloc de la Guàrdia Civil d'Orpesa ens indica que l'horari d'obertura al públic és a partir de les 22.00 hores i que l'activitat que es desenrotlla és la comunalment coneguda com a club de cambreres».
  
El dia 18 es visita el local a les 13.40 i a les 16.50 estant l'establiment tancat al públic en ambdues ocasions. La xicoteta finestra amb reixa, per la qual es va obtenir informació en la visita anterior, roman també tancada.
  
El dia 22 visitat l'establiment a les 11.28 hores es comprova que el local està tancat al públic.
  
Les al·legacions efectuades pel titular no poden ser tingudes en compte donats els fets comprovats en les diferents inspeccions realitzades al local, així com per les informacions obtingudes de la Guàrdia Civil d'Orpesa.
  
Fonaments de dret
  
Primer
  
L'article primer del Decret 153/1993, de 17 d'agost, regulador dels establiments hotelers a la Comunitat Valenciana estableix que queden subjectes a aquest les empreses i establiments que es dediquen a prestar, de forma professional i habitual, allotjament per mitjà de preu, d'acord amb les especificacions de la pròpia norma i disposicions de desenvolupament, tinguen o no altres serveis complementaris.
  
Segon
  
L'article 2 de la Llei 3/1998, de 21 de maig, de la Generalitat Valenciana, estableix que la dita Llei s'aplicarà en tot el territori de la Comunitat Valenciana, a les persones físiques o jurídiques que realitzen una activitat turística a la Comunitat Valenciana i als establiments turístics en els quals es preste la dita activitat.
  
L'article 3 de la citada Llei estableix al punt 1r que «L'activitat turística és la portada a terme per les empreses i professions turístiques, i realitzen actuacions que tendeixen a procurar el descobriment, conservació, promoció, coneixement i gaudi dels serveis turístics.»
  
L'article 7 d'aquesta estableix que «Són empreses d'allotjament turístic aquelles que des d'un establiment obert al públic es dediquen, de manera professional, habitual i per mitjà de preu, a proporcionar habitació a les persones, amb prestació o sense d'altres serveis de caràcter complementari.»
  
Tercer
  
L'article 14.3 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana estableix que la modalitat i, si és procedent, classificació atorgada per l'administració turística es mantindrà mentre siguen complits els requisits tinguts en compte en efectuar aquella, i mentre persistesca el caràcter turístic de l'activitat, podent revisar-se d'ofici o a petició de part, amb la instrucció prèvia de l'oportú expedient. La dita revisió podrà donar lloc a una variació de la seua classificació o a la baixa d'aquest en el corresponent registre.
  
Els fets reflectits en els antecedents suposen una transgressió dels articles anteriorment mencionats, per tal com l'establiment realitza una activitat distinta a la prestació d'allotjament turístic.
  
Pel que s'ha exposat, en virtut de les atribucions conferides pel Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme (DOGV, de 28 de març de 1996), resolc:
  
Donar de baixa com a establiment hoteler l'establiment Hollywood, situat a Orpesa, CN 340, km 994,500.
  
El que es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.
  
Contra la present Resolució, que no posa fi a la via administrativa, podrà interposar-se recurs d'alçada davant del president executiu de l'Agència Valenciana de Turisme en el termini d'un mes, comptador des de l'endemà a la notificació d'aquesta, d'acord amb el que estableixen els articles 114, 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.
  
València, 6 de juliol de 2001.- El director de l'Àrea de Producte: Víctor Yepes Piqueras.»